कल होगी NDA के संसदीय दल की बैठक, PM मोदी को चुना जाएगा दल का नेता - HW News Hindi
कल होगी NDA के संसदीय दल की बैठक, PM मोदी को चुना जाएगा दल का नेता
by Ankita Gupta May 24, 2019 May 24, 2019
नई दिल्ली: लोकसभा चुनाव में एनडीए की पूर्ण बहुमत के साथ शानदार जीत हो चुकी है. जिसके बाद अब सूत्रों के हवाले से खबर आई है कि शनिवार को यानी की कल भारतीय जनता पार्टी के संसदीय दल की बैठक होगी. इस बैठक में नरेंद्र मोदी को संसदीय दल का नेता चुना जाएगा. शाम 5 बजे संसद के सेंट्रल हॉल में इस बैठक के होने की खबर है. जिसमें उद्धव ठाकरे, रामविलास पासवान समेत अन्य नेता शामिल होंगे.
यह भी पढ़े- मुरली मनोहर की मोदी-शाह को सलाह- हमने पार्टी का बीज बोया, अब दोनों…
बताया जा रहा है कि इस बैठक के बाद मंत्रिमंडल, पोर्टफोलियो को लेकर अमित शाह, शनिवार-रविवार अलग से एनडीए के नेताओं से मुलाकात करेंगे. वहीं अमित शाह ने आज ही उद्धव ठाकरे को फोन कर उनसे बात की और दिल्ली आने का न्योता दिया.
वहीं मीडिया रिपोर्ट्स के मुताबिक, नरेंद्र मोदी 28 मई को अपने संसदीय क्षेत्र वाराणसी में आभार रैली करेंगे. 23 मई को आए नतीजों में भाजपा+ को 352, कांग्रेस+ को 96 और अन्य को 94 सीटों पर जीत मिली. भाजपा ने अपने दम पर 303 सीटें जीतीं. गुरुवार को मोदी ने भाजपा मुख्यालय में कहा था कि कभी हम दो थे, दोबारा सत्ता में आए, लेकिन हम अपने आदर्श नहीं छोड़ते हैं.
मोदी ने लिया आडवाणी और मुरली मनोहर जोशी का आशीर्वाद
सूरत के तक्षशिला कॉम्प्लेक्स में भीषण आग अबतक 19 छात्रों की मौत
सवर्णों को आरक्षण मोदी सरकार का जुमला : यशवंत सिन्हा
पर्रिकर के निधन के चलते, बीजेपी ने CEC की बैठक सहित रद्द किए कई कार्यक्रम